**VŠĮ SKUODO PIRMINĖS SVEIKATOS PRIEŽIŪROS CENTRO STRATEGIJOS VIZIJA**

2016 m. – 2020 m.

1. ĮVADAS

Vietos savivaldos įstatymas nurodo, kad viena iš savivaldybės funkcijų yra pirminė asmens ir visuomenės sveikatos priežiūra. Savivaldybė organizuoja pirminę asmens ir visuomenės sveikatos priežiūrą ir yra atsakinga už pirminės sveikatos priežiūros paslaugas gyventojams.

Pirminė sveikatos priežiūra (toliau tekse- PSPC) turi pasirūpinti kompleksine sveikatos priežiūra asmenims, šeimai, bendruomenei. Pirminė sveikatos priežiūros grandis turėtų išspręsti 80 procentų sveikatos problemų.

2. BENDROSIOS NUOSTATOS

Viešoji įstaiga Skuodo pirminės sveikatos priežiūros centras (toliau – Centras) įkurtas 1997 metais, vykdant nacionalinės sveikatos priežiūros reformą.

Centras yra Lietuvos nacionalinės sistemos Skuodo rajono savivaldybės ne pelno siekianti įstaiga, teikianti jos įstatuose numatytas pirminio lygio ambulatorines ir stacionarines asmens sveikatos paslaugas pagal sutartį su Teritorine ligonių kasa.

Centras yra juridinis asmuo, turintis ūkinį, finansinį, organizacinį ir teisinį savarankiškumą, savo antspaudą, firminį ženklą, sąskaitas bankuose.

Centro steigėjas – Skuodo rajono savivaldybės taryba.

Centro buveinė: Šatrijos g. 5, Skuodas.

Centras savo veikloje vadovaujasi Lietuvos Respublikos konstitucija, Sveikatos priežiūros įstaigų, Sveikatos sistemos, Viešųjų įstaigų, Sveikatos draudimo ir kitais įstatymais bei teisės aktais, reglamentuojančiais sveikatos paslaugų teikimą, centro įstatais.

Centras yra ribotos turtinės atsakomybės. Pagal savo prievoles jis atsako tik savo turtu. Steigėjas pagal Centro prievoles atsako tik ta suma, kurią įnešė į Centro turtą. Centras neatsako už steigėjo įsipareigojimus. Ūkiniai metai sutampa su kalendoriniais metai. Centro veikla neterminuota.

3. CENTRO MISIJA

Gerinti aptarnaujamų gyventojų sveikatą, suteikiant jiems saugias, kokybiškas, mokslu ir praktika pagrįstas sveikatos priežiūros paslaugas, racionaliai naudoti materialinius bei žmogiškuosius išteklius, maksimaliai tenkinti pacientų, jų šeimos narių bei darbuotojų poreikius ir lūkesčius.

4. CENTRO VIZIJA

Skuodo PSPC – saugus ir patikimas pacientams, racionaliai valdantis išteklius bei atitinkantis Europos Sąjungos standartus, šiuolaikinės diagnostikos, gydymo ir profilaktikos centras Vakarų šiaurės Lietuvoje.

5. CENTRO STRUKTŪRA (LENTELĖ)

6. DEMOGRAFINĖ PADĖTIS

Remiantis Lietuvos statistikos departamento duomenimis, 2015 metų pradžioje, palyginus su 2014 metais, Skuodo rajono savivaldybėje buvo (410) gyventojų mažiau. 2015 metų pradžioje Skuodo rajono savivaldybės miesto gyventojai sudarė 31,9 proc. visų gyventojų, kaimo vietovėse - 68,1 proc. pagal bendrą visų gyventojų skaičių. Prie Centro prisirašiusių gyventojų skaičius, lyginant su 2014 metais, sumažėjo 600 gyventojų.

|  |  |  |  |  |
| --- | --- | --- | --- | --- |
| Gyventojų skaičius(absol. skaičiais) | 2012 m | 2013 m | 2014 m | 2015m  |
| 20124 | 19513 | 18908 | 18498 |
| Prisirašiusių skaičius | 17946 | 17581 | 16605 | 16150 |

Vidutinis Lietuvos gyventojų amžius 2015 metais buvo 42 metai. Skuodo rajono – 46 metai (vyrų-43 metai, moterų-49 metai).

7. PERSONALO SUDĖTIS IR KITIMO DINAMIKA

Centre dirba patyręs ir kvalifikuotas personalas, visi medicinos darbuotojai turi ir laiku atnaujina darbo licencijas. Sudarytos sąlygos mokytis, kelti profesinę kvalifikaciją.

Centro personalo sudėtis ir kitimo dinamika:

|  |  |  |  |  |
| --- | --- | --- | --- | --- |
| Eil.Nr. | Personalas | 2013 m. | 2014 m. | 2015 m. |
| 1. | Medicinos gydytojai | 12 | 12 | 12 |
| 2. | Gydytojai odontologai | 7 | 7 | 7 |
| 3. | Slaugytojos | 56 | 54 | 54 |
| 4.  | Aptarnaujantis personalas | 25 | 23 | 22 |

8. CENTRO ARTIMIAUSI UŽDAVINIAI

1. Siekti užtikrinti reikiamą kvalifikuotų specialistų skaičių rajone. Centre be Ylakių ir Barstyčių ambulatorijų gydytojų dirba 7 šeimos gydytojai, trys iš jų 65 metų amžiaus, kiti atitinkamai 38 metų, 55 metų ir 60 metų amžiaus. Taip pat dirba gydytojų komanda susidedanti ir vidaus ligų, vaikų ligų gydytojų, chirurgo ir gydytojo akušerio-ginekologo. Dviejų gydytojų amžius virš 75 metų, kitų dviejų – virš 65 metų.

- Gyventojus taip pat aptarnauja ir 4 gydytojai odontologai, trims iš jų virš 60 metų, viena gydytoja odontologė yra 33 metų amžiaus.

- Prie šeimos gydytojo maksimalus prisirašiusių gyventojų skaičius negali viršyti 2000 gyventojų, prie gydytojų odontologų – 4000 gyventojų.

- Prie Centro 2015 metais buvo prisirašę 14 598 gyventojų. Vienam šeimos gydytojui ir gydytojų komandai vidutiniškai tenka po 1 622 gyventojus, gydytojams odontologams – po 3 650 gyventojus.

- Planuojama ateityje atsisakyti gydytojų komandos ir ją pakeisti vienu šeimos gydytoju.

- Kadangi šeimos gydytojai kol kas pilnai neužtikrina visų šeimos gydytojo normoje numatytų chirurginių, traumatologinių ir ginekologinių paslaugų, numatoma papildomai samdyti gydytoją ginekologą ir chirurgą.

2. Priartinti gydytojo teikiamas sveikatos paslaugas prie aptarnaujamos bendruomenės, mažinant kaimo ir miesto skirtumus, gerinant sveikatos priežiūros paslaugas, išlaikant optimalų sveikatos priežiūros įstaigų skaičių ypač kaimo vietovėse.

- Skuodo PSPC Ylakių ambulatorija 2015 metais aptarnavo 1020 gyventojų. Ambulatorijoje dirbo vienas 65 metų amžiaus šeimos gydytojas ir dvi gydytojos odontologės (65 metų ir 28 metų amžiaus).

- Barstyčių ambulatorija 2015 metais aptarnavo 987 gyventojus. Ambulatorijoje dirbo šeimos gydytojas 44 metų amžiaus ir gydytoja odontologė kuriai apie 60 metų.

- Ateityje ambulatorijose dirbs vienas šeimos gydytojas ir du gydytojai odontologai.

3. Mažėjant gyventojų skaičiui Centrui yra iššūkis užtikrinti medicinos punktų veiklą, nemažinant jų skaičiaus.

- Kaimo gyventojams paslaugas teikė 13 medicinos punktų, prie kurių 2015 metais buvo prisirašę 8960 gyventojų:

- medicinos punktuose dirbo 11 bendruomenės slaugytojų. Šliktinės (402 gyventojai), Notėnų (225 gyventojai) medicinos punktuose, Nausėdų (384 gyventojų), Kaukolikų (416 gyventojų) medicinos punktuose, Daukšių (526 gyventojai), Luknių (742 gyventojų) dirbo po vieną bendruomenės slaugytoją.

- numatoma, kad Pašilės (502 gyventojų), Vižančių (293 gyventojų), Gėsalų (267 gyventojai), Aleksandrijos (591gyventojas) medicinos punktuose dirbs po vieną bendruomenės slaugytoją.

4. Užtikrinti kokybišką skubios pagalbos teikimą, bendradarbiaujant su greitosios medicinos pagalbą teikiančia įstaiga ir stacionarines asmens sveikatos paslaugas teikiančiomis įstaigomis.

- VšĮ Respublikinės Klaipėdos ligoninės sprendimu, neprieštaraujant Lietuvos Respublikos sveikatos apsaugos ministerijai, Skuodo filiale Vaikų ligų skyriaus veikla sustabdyta nuo 2015 metų gruodžio24 dienos, taip pat nebeteikiama skubi pagalba vaikams visą parą.

- medicinos pagalba vaikams bus teikiama Skuodo ir Mosėdžio pirminės sveikatos priežiūros centruose.

- įstaigų nedarbo, savaitgaliais ir švenčių dienomis skubioji pagalba, pagal susitarimą, teikiama VšĮ Kretingos ir VšĮ Mažeikių ligoninių Priėmimo skubios pagalbos skyriuose. Galima tiesiogiai kreiptis į minėtas gydymo įstaigas.

- Kviesti greitosios medicinos pagalbos brigadą, kuri, jei bus reikalingas stacionarinis gydymas, nuveš į artimiausią, teikiančią vaikų ligų asmens sveikatos priežiūros paslaugas, gydymo įstaigą.

- Infekcinėmis ligomis sergančius vaikus greitosios medicinos pagalbos brigada veža į VšĮ Klaipėdos universitetinės ligoninės Infekcinių ligų departamentą.

- Chirurginė ir traumatologinė pagalba pagal šeimos gydytojo normą darbo metu teikiama Centro chirurginiame kabinete.

- Gydomi, atveriami odos ir paviršiniai pūliniai.

- I-II laipsnio nudegimai ir nušalimai;

- nekomplikuotas tromboflebitas;

- trofinės opos;

- pragulos;

- atliekamas pirminis žaizdų sutvarstymas;

- išimami siūlai;

- ambulatorinėmis sąlygomis stabdomas išorinis bei vidinis kraujavimas;

- kateterizuojama šlapimo pūslė;

- pirštu tiriama tiesioji žarna;

- uždedami imobilizaciniai įtvarai;

- konservatyviai gydomos nekomplikuotos žaizdos;

- suteikiama pirmoji pagalba ištikus trauminiam šokui;

- prižiūrimi ligoniai su išorinės fiksacijos aparatais.

Akušerinė-ginekologinė pagalba darbo metu teikiama moterų apžiūrų kabinete.

- surenkama akušerinė anamnezė, nustatomi nėštumo požymiai;

- nustatomas nėštumo dydis bei gimdymo terminas;

- įvertinamas gimdos dugno aukštis;

- auskultuojami vaisiaus širdies tonai;

- įvertinama akušerinė rizika;

- surenkama ginekologinė anamnezė;

- kontroliuojamas kontraceptinių priemonių naudojimas;

- paimamas tepinėlis iš makšties jos švarumo laipsniui nustatyti;

- paimamas tepinėlis iš gimdos kaklelio profilaktiniam onkocitologiniam tyrimui;

- palpuojamos krūtys.

 Kitos ambulatorinės chirurgijos paslaugos teikiamos įstaigose, turinčiose galiojančią licenciją teikti aukštesnio lygio ambulatorines chirurgijos ir kitas chirurgines paslaugas. Pacientą ambulatorinės chirurgijos paslaugai gauti siunčia šeimos arba gydantis gydytojas.

 - Ambulatorinės chirurgijos paslaugos teikimos pagal sąrašo priedą. Šiuo metu chirurginę pagalbą teikia VšĮ Respublikinės Klaipėdos ligoninės chirurgijos skyrius.

 Ambulatorinės chirurgijos paslaugų sąrašas

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Operacijos ar diagnostinės procedūros pavadinimas** | **Papildomos sąlygos ambulatorinei chirugijai** | **Papildomi privalomi tyrimai**  | **Kodas pagal TLK-10-AM**  | **Diagnozė**  | **Grupė** |
| **1** | **2** | **3** | **4** | **5** | **6** | **7** |
| 1 | Šaltojo miežio pašalinimas |  |  | H00.1 | Šaltasis miežis (chalazionas) | I |
| 2 | Voko ksanteliazmos pašalinimas |  |  | H02.6 | Vokų ksantelazma | I |
| 3 | Užkrečiamojo moliusko pašalinimas |  |  | H03.1 | Voko pažeidimas sergant kitomis infekcinėmis ligomis, klasifikuojamomis kitur | I |
| 4 | Ašarų taškelio ar kanalėlių praplatinimas |  |  | H04.2 | Ašarojimas (epifora) | I |
| 5 | Junginės cistos pašalinimas | jei neatliekama audinių plastika |  | H11.4 | Kitos junginės kraujagyslių ligos ir cistos | I |
| 6 | Konkrementų pašalinimo operacija |  |  | H04.3 | Ūminis ir nepatikslintas ašarų kanalėlių uždegimas | I |
| 7 | Medialinė ir lateralinė kantotomija |  |  | H05.2 | Egzoftalmo nulemti pakitimai | I |
| 8 | Ragenos epitelio nugramdymas, esant opai ar erozijai |  |  | H18.8 | Kiti patikslinti ragenos pakitimai | I |
| 9 | Gilių svetimkūnių šalinimas (senų) | jei nėra kiaurinio sužalojimo rizikos (T15.0) |  | T15.0 | Svetimkūnis ragenoje | I |
|  |  |  |  | T15.1 | Junginės maišelio svetimkūnis |  |
|  |  | jei ne akiduobės audiniuose  |  | T15.8 | Kitų ir kelių išorinių akies dalių svetimkūnis |  |
| 10 | Sąaugų nosies ertmėje pašalinimas |  |  | J34.8 | Kiti patikslinti nosies ir prienosinių ančių pažeidimai | I |
| 11 | Ventiliacinio vamzdelio įdėjimas arba pašalinimas |  |  | H65.2 | Lėtinis serozinis virusinis otitas | I |
| 12 | Nago rezekcija |  |  | L60.0 | Įaugęs nagas | I |
| 13 | Ganglijo pašalinimas | lokalizacija piršte ir/ar neatliekama audinių plastika |  | M67.4 | Ganglijas *(Ganglion)* | I |
| 14 | Metalo konstrukcijų pašalinimas |  |  | Z47 | Kita ortopedinė pagalba | I |
| 15 | Nago nuėmimas |  |  | B35.1  | Nagų grybelis | I |
|  |  |  |  | B37.2 | Odos ir nagų kandidozė |  |
|  |  |  |  | L60.8 | Kitos nagų ligos |  |
| 16 | Pašalinimas, lazerdestrukcija | tik vaikams |  | I78.1 | Apgamas, nepiktybinis | I |
| 17 | Pašalinimas, lazerdestrukcija | vaikams, suaugusiesiems veido ir kaklo sritis |  | Q82.5 | Įgimtas nepiktybinis apgamas | I |
| 18 | Skleroterapija |  |  | N43 | Sėklidės ir sėklinio virželio vandenė | I |
| 19 | Plėvės incizija |  |  | Q52.3 | Užakusi mergystės plėvė | I |
| 20 | Skleroterapija |  |  | I84 | Hemorojus | I |
| 21 | Frenulotomija |  |  | Q38.1 | Ankiloglosija | I |
| 22 | Blefarochalazės pašalinimas  | jei neatliekama gilesnių audinių ekscizija ir/arba audinių plastika |  | H02.3 | Blefarochalazė | II |
| 23 | Lazerinė kapsulotomija |  |  | H26.4 | Katarakta po kitų ligų | II |
| 24 | Diabetinės retinopatijos lazerkoaguliacija |  |  | E10.31 | 1 tipo cukrinis diabetas su bazine retinopatija | II |
|  |  |  |  | E11.31 | 2 tipo cukrinis diabetas su bazine retinopatija |  |
|  |  |  |  | E13.31 | Kitas patikslintas cukrinis diabetas su bazine retinopatija |  |
|  |  |  |  | E14.31 | Nepatikslintas cukrinis diabetas su bazine retinopatija |  |
| 25 | Lazerinė iridektomija |  |  | H40.2 | Pirminė uždaro kampo glaukoma | II |
| 26 | Selektyvi lazerinė trabekuloplastika |  |  | H40.1 | Pirminė atviro kampo glaukoma (terminalinė glaukoma) | II |
|  |  |  |  | H40.5 | Antrinė glaukoma dėl kitų akies ligų |  |
| 27 | Trichiazės korekcija lazeriu arba krioterapija | jei nėra entropiono ar ektropiono |  | H02.0 | Voko entropionas (įvirtimas) ir trichiazė | II |
| 28 | Smilkininio apatinio žandikaulio sąnario artrocentezė |  |  | K07.6 | Smilkininio apatinio žandikaulio sąnario pakitimai | II |
| 29 | Burnos ertmės cistos pašalinimas |  |  | K09.0 | Embrioninės kilmės odontogeninės cistos | II |
|  |  |  |  | K09.9 | Burnos ertmės cista, nepatikslinta |  |
| 30 | Lipomos pašalinimas  | tik suaugusiesiems, jei neatliekama audinių plastika | po pašalinimo privalomas histologinis ištyrimas | D17.0 | Galvos, veido ir kaklo odos bei poodinio audinio riebalinio audinio gerybinis navikas | II |
|  |  |  |  | D17.1 | Liemens odos ir poodinio audinio riebalinio audinio gerybinis navikas |  |
|  |  |  |  | D17.2 | Galūnių odos ir poodinio audinio riebalinio audinio gerybinis navikas |  |
|  |  |  |  | D17.3 | Kitų ir nepatikslintų lokalizacijų odos bei poodinio audinio riebalinio audinio gerybinis navikas |  |
| 31 | Hemangiomos pašalinimas (išskyrus kraujagyslines malformacijas) | jei neįgimtos |  | D18.01 | Hemangioma, oda ir poodinis audinys | II |
| 32 | Navikų pašalinimas | jei ne veido ir kaklo sritis ir/ar jei neatliekama audinių plastika | po pašalinimo privalomas histologinis ištyrimas | D21 | Jungiamojo audinio ir kitų minkštųjų audinių gerybiniai navikai | II |
| 33 | Apgamų ir gerybinių navikų šalinimas | jei neatliekama audinių plastika | atliekama po dermatoskopinio ištyrimo (D22.5-7) ir po pašalinimo privalomas histologinis ištyrimas | D22.5-7 | Melanocitiniai apgamai | II |
|  |  |  |  | D23.1, D23.5-7 | Kiti odos gerybiniai navikai |  |
| 34 | Cistų pašalinimas | jei neatliekama audinių plastika | po pašalinimo privalomas histologinis ištyrimas | L72 | Odos ir poodinio audinio folikulinės cistos  | II |
| 35 | Opų, granuliomos, randų ekscizija  | jei neatliekama audinių plastika | po pašalinimo privalomas histologinis ištyrimas (L91 ir L94) | L84 | Suragėjimai ir sukietėjimai | II |
|  |  |  |  | L85.8 | Kitos patikslintos epidermio sustorėjimo rūšys |  |
|  |  |  |  | L90.5 | Randiniai odos pakitimai ir fibrozė |  |
|  |  |  |  | L91 | Hipertrofiniai odos pakitimai (išskyrus keloidinius randus) |  |
|  |  |  |  | L92 | Odos ir poodinių audinių granuliominiai pakitimai |  |
|  |  |  |  | L94 | Kiti lokalūs jungiamojo audinio pakitimai |  |
|  |  |  |  | L97 | Kojos opa, neklasifikuojama kitur |  |
|  |  |  |  | L98.0 | Piogeninė granulioma |  |
| 36 | Pilvo sienos arba bambos biopsija |  | privalomas histologinis ištyrimas | L92.3 | Odos ir poodinių audinių svetimkūnio tipo granulioma  | II |
| 37 | Sinovijos ekscizinė biopsija |  | privalomas histologinis ištyrimas | M13 | Kitas artritas | II |
| 38 | Audinių ekscizinė biopsija |  | privalomas histologinis ištyrimas | M30-36 | Sisteminės jungiamojo audinio ligos | II |
| 39 | Endoskopinis svetimkūnių šalinimas |  |  | T18 | Svetimkūnis virškinimo trakte | II |
|  |  |  |  | T19 | Svetimkūnis lyties ir šlapimo organuose |  |
|  |  |  |  | T17 | Svetimkūnis kvėpavimo takuose  |  |
| 40 | Tulžies latakų drenų, stentų pašalinimas |  |  | Z46.5 | Ileostominių ir kitų žarnyno prietaisų parinkimas ir pritaikymas | II |
| 41 | Endoskopinis vidinio dreno arba stento pašalinimas |  |  | Z46.5 | Ileostominių ir kitų žarnyno prietaisų parinkimas ir pritaikymas | II |
|  |  |  |  | Z45.8 | Kitų implantuotų prietaisų pritaikymas ir priežiūra |  |
|  |  |  |  | Z46.8 | Kitų patikslintų prietaisų parinkimas ir pritaikymas |  |
|  |  |  |  | Z46.6 | Šlapimo takų prietaisų parinkimas ir pritaikymas  |  |
| 42 | Cistoskopija |  |  |  |  | II |
| 43 | Šlapimtakio stento pašalinimas, atliekant cistoskopiją |  |  | Z46.6 | Šlapimo takų prietaisų parinkimas ir pritaikymas | II |
| 44 | Frenulotomija, frenuloplastika |  |  | Q55 | Kitos įgimtos vyro lytinių organų formavimosi ydos | II |
| 45 | Gimdos kaklelio diliatacija arba incizija |  |  | N88.2 | Gimdos kaklelio striktūra ir stenozė | II |
| 46 | Cistos pašalinimas |  | privalomas histologinis ištyrimas | N75.0 | Didžiųjų makšties prieangio (Bartolinio) liaukų ligos | II |
|  |  |  |  | N90.7 | Vulvos cista |  |
| 47 | Cistos punkcija ir/ar biopsija, kontroliuojant ultragarsu |  | privalomas histologinis ištyrimas ir/ar citologinis | N83 | Kiaušidžių, kiaušintakio plačiojo raiščio neuždegiminės ligos | II |
| 48 | Endometriumo biopsija |  | privalomas histologinis ištyrimas | N85.0 | Liaukinė gimdos gleivinės (endometriumo) hiperplazija | II |
|  |  |  |  | N85.1 | Adenomatozinė gimdos gleivinės (endometriumo) hiperplazija |  |
|  |  |  |  | N92 | Gausios, dažnos ir nereguliarios mėnesinės |  |
|  |  |  |  | N93 | Kiti nenormalūs kraujavimai iš gimdos ir makšties |  |
|  |  |  |  | N95.0 | Kraujavimas po menopauzės  |  |
| 49 | Gimdos kaklelio ar vulvos ar makšties biopsija |  | privalomas histologinis ištyrimas |  |  | II |
| 50 | Polipektomija, ekscizija  |  | po pašalinimo privalomas histologinis ištyrimas | N84.1 | Gimdos kaklelio polipas | II |
|  |  |  |  | N84.2 | Makšties polipas |  |
|  |  |  |  | N84.3 | Vulvos polipai |  |
|  |  |  |  | N84.9 | Moters lyties organų polipas, nepatikslintas |  |
|  |  |  |  | A63.0  | Išangės ir lyties organų (venerinės) karpos  |  |
| 51 | Polipektomija ar pažeidimo šalinimas |  | po pašalinimo privalomas histologinis ištyrimas | K62.0 | Išangės polipas | II |
|  |  |  |  | K62.1 | Tiesiosios žarnos polipas |  |
|  |  |  |  | D01.3 | Išangės ir išangės kanalo karcinoma *in situ* |  |
|  |  |  |  | D12.9 | Išangė ir išangės kanalas |  |

 **-** Tikslinga teikti ir ateityje ambulatorinės chirurgijos paslaugas VšĮ Respublikinės Klaipėdos ligoninės Skuodo filiale.

 - nesant galimybių teikti pagalbą ištisą parą organizuoti chirurginės pagalbos teikimą savaitgaliais ir švenčių dienomis.

5. Teikti stacionarines pirminio lygio palaikomojo gydymo ir slaugos paslaugas pacientams sergantiems lėtinėmis ligomis arba neįgaliems:

- palaikomojo gydymo ir slaugos lovos Skuodo rajono gyventojams paskirstytos atitinkamai: 23 lovos Centro Palaikomojo gydymo ir slaugos skyriuje, 9 lovos yra VšĮ Respublikinės Klaipėdos ligoninės Skuodo filiale;

- Centro Palaikomojo gydymo ir slaugos skyriuje dvi papildomos lovos finansuojamos iš Skuodo rajono savivaldybės biudžeto;

- pagal ketvirtojo sveikatos sistemos plėtros ir ligoninių tinklo konsolidavimo etapo planą slaugos lovų skaičius turi padidėti nuo 2 iki 3 lovų 1000 gyventojų;

- Skuodo rajono gyventojams palaikomojo gydymo ir slaugos lovų skaičius galėtų padidėti dar 23 lovomis;

- pagal ketvirtojo sveikatos sistemos plėtros ir ligoninių tinklo konsolidavimo etapo planą VšĮ Respublikinės Klaipėdos ligoninės Skuodo filiale galėtų būti įsteigtos geriatrijos lovos.

6. Užtikrinti lėtinių infekcinių ligų prevenciją, tame tarpe ir tuberkuliozės prevenciją, ir toliau išsaugant iš PSDF lėšų nekompensuojamą radiologijos kabineto veiklą.

7. Numatomos vykdyti valstybinės sveikatos programas.

2016-2020 metais Skuodo PSPC numatoma tęsti ir vykdyti šias valstybines lėtinių susirgimų ankstyvosios diagnostikos ir prevencijos programas, finansuojamas privalomojo sveikatos draudimo fondo biudžeto lėšomis:

- Gimdos kaklelio piktybinių navikų prevencinių priemonių programą.

Tikslas – sumažinti Lietuvos moterų sergamumą gimdos kaklelio piktybiniais navikais bei mirtingumą nuo šios ligos.

- Atrankinės momografinės patikros dėl krūties vėžio programa.

Tikslas – sumažinti Lietuvos moterų mirtingumą nuo krūties piktybinių navikų.

- Priešinės liaukos vėžio ankstyvosios diagnostikos programą.

Tikslas – pagerinti ankstyvųjų priešinės liaukos vėžio stadijų diagnostiką, taikyti radikalius priešinės liaukos vėžio gydymo metodus, siekiant pailginti sergančiųjų išgyvenamumo trukmę bei sumažinti pacientų neįgalumą ir mirtingumą dėl šios ligos.

- Vaikų krūminių dantų dengimo silantinėmis medžiagomis programą.

Tikslas – burnos sveikatos išsaugojimas ir ėduonies intensyvumo mažinimas.

- Asmenų, priskirtų širdies ir kraujagyslių ligų didelės rizikos grupei, atrankos ir prevencijos priemonių programą.

Tikslas – sumažinti sergamumą ūminiais kardiovaskuliniais sindromais (nestabilia krūtinės angina ar miokardo infarktu, praeinančiu smegenų išemijos priepuoliu ar smegenų infarktu, periferinių arterijų tromboze), nustatyti naujus latentinių aterosklerozės būklių (miego arterijų, stenozės, periferinių arterijų ligos, nebylios miokardo išemijos) ir cukrinio diabeto atvejus, siekiant sumažinti pacientų neįgalumą ir mirtingumą dėl širdies ir kraujagyslių ligų.

- Storosios žarnos vėžio ankstyvosios diagnostikos finansavimo programą.

Programa skirta asmenims, sulaukusiems 50-74 metų amžiaus. Storosios žarnos vėžys – itin dažna vėžio forma (pagal dažnumą antra po plaučių vėžio). Pastaruoju metu Lietuvoje kasmet išaiškinama per 1300 naujų šios ligos atvejų, dažniausiai serga 60-70 metų amžiaus žmonės. Paprastai ankstyvomis ligos stadijomis pacientai nepastebi jokių ligos simptomų. Storosios žarnos vėžio ankstyvosios diagnostikos finansavimo programos tikslas – pagerinti ankstyvųjų storosios žarnos vėžio stadijų išaiškinimumą ir sumažinti mirtingumą dėl šios ligos.

Programos priemonės:

50-74 metų amžiaus asmenų informavimas apie storosios žarnos vėžio ankstyvąją diagnostiką.

9. CENTRO ILGALAIKIAI TIKSLAI

1. Mažinti Skuodo rajono gyventojų sergamumą ir mirtingumą, ilginti gyvenimo trukmę bei gerinti jo kokybę.

2. Gerinti Centre teikiamų paslaugų prieinamumą ir kokybę, didinti jų asortimentą ir apimtis.

3. Gerinti Centro infrastruktūrą, įvaizdį, darbuotojų darbo sąlygas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_